Ang early childhood education, kilala sa tawag na kindergarten o kinder ay isang mahalagang bahagi ng paglago at pagkakatuto ng iyong anak. Ang pagpapatala ng iyong anak sa programa ng kinder para sa dalawang taon ay makakatulong sa pagbuo ng kanilang mga kasanayan upang maging mahusay sila sa paaralan. Sa Victoria, maipapatala mo ang mga bata sa isang programa ng kinder kapag sila ay nagtatlong taong gulang. Ang Three-Year-Old Kindergarten (Kinder) Binibigyan Ang Iyong Anak Ng Pinakamahusay Na Pagsisimula Filipino
Mga napatunayang resulta Ang mga batang dumaan sa pagki-kinder na programa ay mag-uumpisang magbuo ng mahalagang mga kasanayan katulad ng paano bumasa, bumilang at makilala ang mga numero at kung paano maglutas ng mga problema. Mapapalaki ang kumpiyansa at pagsasarili ng iyong anak sa kinder at matututo ng mga kasanayan na panglipunan at emosyonal. Magkakaroon sila ng mga bagong kaibigan. Ipinapakita ng pananaliksik na pagsapit ng ika-16 na taong gulang, ang mga estudyanteng dumaan sa dalawa o tatlong taong programa sa kinder bago pa mag-aral sa paaralan ay may mas mataas na mga puntos sa Ingles at matematika kumpara doon sa mga hindi nag-kinder. Paano magtutulungan ang mga magulang at tagapagturo sa kinder Ang pinakamahusay na resulta ng Kinder ay nangyayari dahil sa pagsasamahan ng mga magulang, pamilya at guro. Bilang isang magulang, ikaw ang pinakamahalagang bahagi sa pag-unlad ng iyong anak. Itinuturo mo sa kanila kung alin ang tama kaysa mali, ang iyong wika, at kultura at mga pagpapahalaga katulad ng kabaitan at paggalang. Kakausapin ka ng mga guro tungkol sa kung ano ang nangyayari sa kinder at mga paraan para matulungan ang iyong anak na patuloy na natututo sa tahanan. Gusto nilang malaman ang tungkol sa mga kinawiwilihan ng iyong anak at kung paano nila gustong matutunan ito. Makakahiling ka sa guro ng kindergarten para magsa-ayos ng isang taga-interprete sa telepono, sa mismong lugar o sa pag- uusap sa video anumang oras. Walang gastos na babayaran. Ano ang nangyayari sa kinder? Hinihikayat ng mga guro na matuto ang mga bata sa pamamagitan ng paglalaro. Kabilang sa mga aktibidad ang pagguguhit, pagkakanta, pag-aakyat, paghuhukay at pagtakbo-takbo sa labas, paglalaro ng mga laruan at pagbabasa ng mga aklat. Ang paglalaro ay naghihikayat sa mga bata na gamitin ang kanilang imahinasyon, magdiskubre, habang nakikipagtulungan sa ibang mga bata sa pamamagitan ng pakikibahagi at pagpapalitan ng ginagawa. Ang mga programang kinder ay nagtuturo sa mga bata ng mga kasanayan na siyang makakatulong sa kanilang buong buhay. Matututunan nila ang tungkol sa mga tunog, salita at wika pati na kung paano magsalita at umintindi ng Ingles Ang mga kinder ay bahagi na ng ating maramihang-kultura na komunidad Malugod na tinatanggap ng mga programa ng kinder ang mga magulang mula sa ibat'-ibang kinagisnang kultura na maging bahagi ng kanilang mga komunidad. Ito ang mga lugar na ang mga magulang ay pwedeng magkita-kita at magbabahagi ng kanilang mga kwento at matututo mula sa isa't-isa. Nais malaman ng mga guro ang tungkol sa iyong anak at kultura. Ito ay makakatulong sa kanila na maghanda ng mga aktibidad batay sa mga araw ng kultura at mga kaganapan at ipagdiwang ang pagkakaiba-iba sa Victoria. Isinasali ng mga guro ang lahat ng mga bata sa mga aktibidad, kaya ang mga bata na hindi nakapagsasalita ng Ingles ay mayroon ding kaparehong mga pagkakataon na maglaro at matuto kagaya ng ibang mga bata. Ang ilang mga programa sa kinder ay may mga tagapagturo na nakapagsasalita ng dalawang wika na tumutulong sa mga batang hindi makasalita ng Ingles o kaunti lang ang alam na Ingles. Ang mga bata ay tinuturuan ding makasundo at tinatanggap na bilang kapwa tao ang ibang mga bata at igalang ang mga pagkakaiba't-iba ng mga kultura. Tulong na pampinansyal Ang pamahalaan ay nagbibigay ng pagpopondo para pumasok ang lahat ng mga bata sa dalawang taon ng programa sa kinder. Ang karamihan sa mga serbisyo sa kindergarten ay naniningil ng bayad na dagdag pa sa pondong bigay ng gobyerno. Ang inyong pamilya ay maaaring makahingi ng tulong sa bayarin. Kung ikaw ay isang refugee o asylum seeker ang pinanggalingan, may makukuhanan sa programang tawag na Early Start Kindergarten (ESK). Nagbibigay ito ng 15 oras kada linggo ng libre o mababang-singil na kinder. Ang ibang mga pamilya, pati yaong may mga healthcare card ay maaari ding makahingi ng tulong para sa mga bayarin. Makipag-usap sa isang tagapagdulot ng kinder para sa karagdagang impormasyon. Para sa karagdagang impormasyon tungkol sa ESK, magtungo sa Gamitin ang QR code para makakuha ng impormasyon sa paghahanap ng isang kinder at iba pang impormasyon.